Mestské zastupiteľstvo v Košiciach

Uznesenie
z XXIII. rokovania Mestského zastupiteľstva v Košiciach,
zo dňa 10. februára 2014                                    číslo: 890

Územný plán HSA Košice, Zmeny a doplnky 2013 č. 86 - 94

Mestské zastupiteľstvo v Košiciach 
podľa § 31 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a podľa § 6 zákona č. 369/1990 Zb. o obecnom zriadení v znení neskorších predpisov a § 6 ods. 2 písm. a) a d) Štatútu mesta Košice

A. berie na vedomie

-	súhlasné stanovisko Okresného úradu v Košiciach - Odbor výstavby a bytovej politiky      v zmysle § 25 zákona č. 50/1976 Zb. o územnom plánovaní  a stavebnom poriadku (stavebný zákon) v znení neskorších predpisov k návrhu Územného plánu HSA Košice, Zmeny a doplnky 2013 č. 86 - 94, oznámené listom č. OU-KE-OVBP-2014/00149 zo dňa 06.02.2014,
-	vyhodnotenie pripomienok k návrhu Územného plánu HSA Košice, Zmeny a doplnky 2013 č. 86 - 94,

B. schvaľuje

1.	Územný plán HSA Košice, Zmeny a doplnky 2013 č. 86 - 94 v zmysle spracovanej dokumentácie s nasledovnou zmenou: v zmene č. 89 – lokalita Považská v bode 89.2 sa slová „hromadné garáže“ nahrádzajú slovami „objekty statickej dopravy“, 
2.	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť územného plánu HSA Košice podľa predloženého návrhu Územného plánu HSA Košice, Zmeny a doplnky 2013 č. 86 – 94,

C. žiada 

primátora mesta Košice
zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie:

-	označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50/1976 Zb. o územnom plánovaní  a stavebnom poriadku v znení neskorších predpisov,
-	vyhotovenie registračného listu podľa § 28 ods. 5 zákona č. 50/1976 Zb. o územnom plánovaní a stavebnom poriadku v znení neskorších predpisov a jeho doručenie príslušnému ministerstvu SR spolu s kópiou uznesenia o schválení  územnoplánovacej dokumentácie,

2

-	uloženie Územného plánu HSA Košice, Zmeny a doplnky 2013 č. 86-94 na Meste Košice, na stavebnom úrade Mesta Košice a na Okresnom úrade v Košiciach - Odbor výstavby a bytovej politiky do 3 mesiacov od jeho schválenia v mestskom zastupiteľstve.

	MUDr. Richard Raši, PhD., MPH	
	primátor mesta Košice
	Podpísal dňa: 14.02.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová